PATVIRTINTA

Kretingos rajono Salantų

gimnazijos direktoriaus

2023 m. rugsėjo 29 d. įsakymu Nr. V1-255

**SALANTŲ GIMNAZIJOS IKIMOKYKLINIO IR PRIEŠMOKYKLINIO UGDYMO GRUPIŲ KOMPLEKTAVIMO tvarkos aprašas**

**I SKYRIUS**

**Bendroji dalis**

1. Kretingos rajono Salantų gimnazijos ikimokyklinio ugdymo skyriaus ikimokyklinio ir priešmokyklinio ugdymo grupių komplektavimo tvarkos aprašas (toliau – Aprašas) nustato bendrus reikalavimus dėl grupių komplektavimo.
2. Formuojant grupes pagal šiame Apraše numatytą ugdytinių skaičių grupėse, skaičiuojamas realus vaikų skaičius (ne sutartiniai, kurie naudojami mokymo lėšų apskaičiavimo ir paskirstymo metodikoje bei kituose dokumentuose).

**II SKYRIUS**

**IKIMOKYKLINIO, PRIEŠMOKYKLINIO UGDYMO GRUPIŲ KOMPLEKTAVIMO KRITERIJAI**

1. Komplektuojant ir vaikus skirstant į grupes, vadovaujamasi vaiko interesų ir gerovės pirmumo, nediskriminavimo (visiems vaikams garantuojamos vienodos teisės nepriklausomai nuo vaiko ar jo tėvų, globėjų rasės, kalbos, socialinės padėties ar kitokių aplinkybių), konfidencialumo, nešališkumo, skaidrumo principais.
2. Vaikų ikimokyklinio ir (ar) priešmokyklinio ugdymo grupės (toliau – Grupė) formuojamos iš to paties arba skirtingo amžiaus vaikų, užtikrinant vaiko dienos ir ugdymo režimo fiziologinius ir amžiaus ypatumus bei Lietuvos higienos normoje 75:2016 nustatytas vaiko ugdymosi sąlygas. Grupių sąrašai sudaromi neviršijant šioje higienos normoje pagal amžiaus grupes nurodyto vaikų skaičiaus:

4.1. nuo gimimo iki 1 metų amžiaus gali būti ne daugiau kaip 6 vaikai;

4.2. nuo 1 iki 2 metų – ne daugiau kaip 10 vaikų;

4.3. nuo 2 iki 3 metų – ne daugiau kaip 15 vaikų;

4.4. nuo 3 metų iki pradinio ugdymo pradžios – ne daugiau kaip 20 vaikų;

4.5. nuo gimimo iki 3 metų – ne daugiau kaip 8 vaikai;

4.6. nuo gimimo iki pradinio ugdymo pradžios – ne daugiau kaip 10 vaikų;

4.7. nuo 1 metų iki pradinio ugdymo pradžios – ne daugiau kaip 12 vaikų;

4.8. nuo 2 metų iki pradinio ugdymo pradžios – ne daugiau kaip 16 vaikų;

1. vienas sutrikusio intelekto, kurčias, neprigirdintis, aklas, silpnaregis, turintis judesio ir padėties, elgesio, žymių kalbos ar kitų komunikacijos, įvairiapusių raidos sutrikimų ar kompleksinę negalią vaikas, ugdomas integruotai, prilyginamas dviem tos grupės, kurioje ugdomas, vaikams, todėl atitinkamai mažinamas 4.1–4.8 papunkčiuose nustatytas grupės vaikų skaičius.
2. Specialioji grupė formuojama atsižvelgiant į specialiuosius ugdymo poreikius:

6.1. turinčių vidutinį, žymų ir labai žymų intelekto sutrikimą – ne daugiau kaip 6 vaikai;

6.2. aklųjų – ne daugiau kaip 6 vaikai;

6.3. silpnaregių – ne daugiau kaip 10 vaikų;

6.4. sutrikusios klausos – ne daugiau kaip 6 vaikai;

6.5. turinčių žymių kalbos ar kitų komunikacijos sutrikimų – ne daugiau kaip 10 vaikų;

6.6. turinčių judesio ir padėties sutrikimų  – ne daugiau kaip 8 vaikai;

6.7. turinčių įvairiapusių raidos sutrikimų ar kompleksinę negalią – ne daugiau kaip 6 vaikai;

6.8. turinčių kompleksinę negalią (ir judesio bei padėties sutrikimų) – ne daugiau kaip 3 vaikai;

6.9. mišrioje specialiojoje grupėje – ne daugiau kaip 10 vaikų. Vienas vaikas, turintis įvairiapusių raidos sutrikimų ar kompleksinę negalią, aklasis, ugdomas mišrioje specialiojoje grupėje, prilyginamas dviem šios grupės vaikams, o turintis kompleksinę negalią (ir judesio bei padėties sutrikimų) – trims grupės vaikams, todėl atitinkamai mažinamas grupės vaikų skaičius.

1. Priešmokyklinio ugdymo grupė:

7.1. su pradine klase nejungiama;

7.2. gali būti jungiama su ikimokyklinio ugdymo grupe (toliau – Jungtinė grupė). Jungtinėje grupėje vykdomos priešmokyklinio ir ikimokyklinio ugdymo programos.

1. Mišri grupė, kurioje vaikų, ugdomų pagal priešmokyklinio ugdymo programą, yra daugiau, vadinama priešmokyklinio ugdymo Jungtine grupe;
2. Mišri grupė, kurioje vaikų, ugdomų pagal ikimokyklinio ugdymo programą, yra daugiau, vadinama ikimokyklinio ugdymo Jungtine grupe.
3. Komplektuojant ikimokyklinio/priešmokyklinio ugdymo grupes siekiama, kad grupių sąrašuose būtų tais pačiais kalendoriniais metais gimę vaikai.
4. Nesukomplektavus grupės iš tais pačiais kalendoriniais metais gimusių vaikų, sudaromos mišraus amžiaus vaikų grupės. Lanksčiai prisitaikoma prie vaikų amžiaus ir tėvų poreikių, įvertinant įvairius aspektus: bendrą vaikų skaičių grupėje, grupės mokytojų rekomendacijas apie vaiko ugdymosi gebėjimus, mokytojų patirtį, SUP turinčių vaikų skaičių ir sutrikimų įvairovę, atsižvelgiama į socialinių poreikių šeimas (jei yra žinoma), galimybę užtikrinti saugią mokymosi aplinką. Taip pat tėvams (globėjams) pageidaujant jaunesni broliai ar seserys, gali būti ugdomi toje pačioje grupėje, išskyrus priešmokyklinio ugdymo grupes.
5. Mokykloje vaikai perkeliami iš vienos grupės į kitą grupę arba išbraukiami iš mokyklos vaikų sąrašų direktoriaus įsakymu, tėvams (globėjams) pateikus prašymą.
6. Mokyklos direktorius kasmet iki kovo 1 d. pateikia Kretingos rajono savivaldybės administracijos Švietimo skyriui motyvuotą prašymą dėl grupių skaičiaus, -jų organizavimo modelių ir vaikų skaičiaus grupėse nustatymo, o patikslina – iki rugpjūčio 10 d.
7. Mokyklos ikimokyklinio ugdymo grupių komplektų skaičius ir jų organizavimo modeliai mokslo metams, Švietimo skyriaus teikimu, nustatomi savivaldybės administracijos direktoriaus įsakymu iki kovo 31 d., o patikslinami iki rugsėjo 1 d.
8. Mokyklos mokinių ugdomų pagal priešmokyklinio ugdymo programą skaičius ir priešmokyklinio ugdymo grupių skaičius mokykloje nustatomas savivaldybės Tarybos sprendimu iki gegužės 31 d., o patikslinamas- iki rugsėjo 1 d.
9. Mokyklos direktorius kasmet rugsėjo 1 d. įsakymu tvirtina priimamų į Grupes vaikų sąrašus.
10. Vasaros laikotarpiu mokyklos darbas pertvarkomas. Veikiančiose grupėse (birželio-rugpjūčio mėn.) vaikų užimtumas organizuojamas atsižvelgiant į iki gegužės 1 d. mokyklos pateiktą vaikų lankymo vasaros laikotarpiu poreikį dirbantiems tėvams ir specialiųjų ugdymosi poreikių turintiems vaikams, ir nustatomas savivaldybės administracijos direktoriaus įsakymu.
11. Mokykla, pageidaujanti steigti naujas ikimokyklinio, priešmokyklinio ar Jungtines ugdymo grupes, privalo gauti Kretingos savivaldybės tarybos leidimą.

**III SKYRIUS**

**VAIKŲ GRUPIŲ KOMPLEKTAVIMO PRIEŽIŪRA IR ATSAKOMYBĖ**

1. Mokykla komplektuodama grupes vadovaujasi šiuo Aprašu.
2. Už vaikų priėmimą ir komplektavimą atsako mokyklos direktorius.
3. Šis Aprašas gali būti keičiamas ir naikinamas mokyklos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_